XXVI. Wak xa lilakaxlan taskujut xlikaxtlawanit xla chatum limejicano chu chatum lakglankga Malaná xa la alakatúnu Pulátaman, ja'e talakaskin nalimakanajlay xa mapakgsiná xa Putapakgsinlakgtsu Pulátaman nemà likanajlat chu nalikxilhkan xla Mapakgtayaná Mapakgsina nak alakatúnu aná niku xla chalhkatna tlan na an nak pits xla tunu xa liwan xa likastakayawat xachunatiyá, naliwaniyan tank's xla nemá xmakglakaskinkatumin-xpalakata xakamá tasamakatikan nemá xla natlawa xa lankga Malaná nema talakaxlanit, skujnanin.
XXVII. Nawan tu lanit nitlan chu ni limakantaxtinankan tiku xalimaktayakan Malaná usu skujnanin, maski chuna wan nak talákaxlan:|a) La xla wan tu lanit aktum kilhtamakú xataskujut nemà ni xla lichixkuwin xa tlan xakxilhkan liu xa tuwa Ihmaninith, limastanit taskujut.|b) Nemà walikan akgtom taskaw nema ni limakuani xlakata ni akchanì lá wan Xatamakgxtumitni xa Pakgtanuna Makgtsuwina|c) La xlá wan aktsukiltamaku xalhmaní akgtom xamana para nakaxonankan xa ixtaskujnit.|d) La xlá masí niku nalikgamanan, pustantaway, pukapé, pokgotni, pustankuchu usu nak pustan aná niku nakaxokgonankan, akxni ni naxokgonan tiku skujma unu ixkamawaninit.|e) Xla nemà xkgalhi litlawat titum usu ni titum jaé ixama tití ixmaklalaskinit xa xlakata nemà talákaskin tu ama wayan, nak xa pustan usu nak xiankgalhin.|f) Xla nemá matlanikan tachokgó xa taskaw xpalakata taxokgótalakgalhin.|g) Xla nemà talakskin yaj naskujkan chalhkatatnà xa xla xalixokgonankan|nemà ixkgalhi lilakchan, xla akxni wi tu paxtokli nak taskujut, chu xa tatat nemà kuchi kuchuná, ni limatlanit alxni ni ixmakantaxtinit ixtalakaxlan usu ixmapanukanilh nak patsapstaxtlawat.|h) Pak's xa litum nemá wan xalimakanukan akgtom lakchan nemà ixtatsokgnit ixlimatlanikan skujnanin nak xa litapaksin xla xamakgtakgalhay chu xa limaktay xa chalhkatnanin.|XXVIII. Xla litapaksinin nawankan xa takgalhí nemà natanukan nak xalakatumakstokgnit xa xla talakapasni, takgalhí nemà xla ni talakpalin ja'e ni nakchapalin xa litlawatkanit xakanajla chu na ni tawatlani Maklakaskinka, chu tlan xkamaxkikanan xa mapakunin lhkamat nemà nixa tuwa la xlá wan xamakgapitsi xlikana takantaxtin tapakgsin.|XXIX.Xla xa maklalaslinkan kakapulhuwa xa litapakgsin xla katankswilitachixkuwin, chu xla natakgalhí xakatankgswinit xa ni limatlanit xakgolonin, xa talatamat, nixlakaskin tapanù xla taskujut, xa tatat chu xapaxtokglit xa limakgtayat pumakin ktsu skagatananin chu xa túnu nema makamasta limaktakgalhat chu xalimakuan latamat xla chalhkatnanin chu tunu xa litachixkvwin chu ixtalakapasnikan.